
Naslov: Krajani opozarjajo, da ni smotrno dvakrat prekopati vasi
Napoved za voditelja:

V krški občini poteka projekt hidravličnih izboljšav, s katerim bodo obnovili skoraj vse primarne vodovode. V naslednjih dneh bodo gradbinci začeli kopati tudi v Velikem Podlogu in drugih vaseh te krajevne skupnosti. Zato so krajani pričakovali, da se bodo ob tem lotili tudi že načrtovane obnove komunalne infrastrukture – kanalizacije, pločnikov in javne razsvetljave. Ker pa krška občina tega denarja za obnovo zdaj nima, se to na ogorčenje krajanov ne bo zgodilo.
T- Iz Velikega Podloga GORAN ROVAN /

X- Snemalec in montažer Tomi Naglič /

V Velikem Podlogu že nekaj let čakajo, da bodo začeli z obljubljeno obnovo vasi. Zato so pričakovali, da bo občina to izpeljala skupaj s projektom obnove primarnega vodovoda. 
T- FRANC NEČEMER /
X- predsednik KS Veliki Podlog /
»Tuki mamo že vse projekte so narejeni, gradbeno dovoljenje je pripravljeno, čakamo že kar eno leto in zdej ko se dela ta hidravlična izboljšava vodovoda, smatramo, da bi bilo treba istočasno tud ostalo komunalno infrastrukturo uredit.«
Krajani so prepričani, da bi lahko z združitvijo dveh projektov marsikaj prihranili. Na občini pa zagotavljajo, da obljubljene obnove zaradi večinskega financiranja iz evropskih skladov ne morejo razširiti.
T- MIRAN STANKO /
X- župan občine Krško /

»Izvajanje istočasno bi pomenilo precejšnjo razširitev, stroškovno razširitev tega projekta, tudi rokovno in zaradi tega pač občina Krško v tem trenutku nima v proračunu takšnih sredstev, da bi lahko zagotovila, da bi se to izvajalo tudi ob tem projektu.«
Na občini tudi pravijo, da morajo za obnovo ostale infrastrukture pridobiti še dodatna evropska sredstva in da bo projekt zagotovo izpeljan do leta 2017, ker to od nas zahteva evropska zakonodaja. To pa pomeni, da bodo v Velikem Podlogu morali še precej časa živeti ob grmenju gradbenih strojev.
T- FRANC NEČEMER /
X- predsednik KS Veliki Podlog /

»Ja, prekopaval bojo verjeten ne samo dvakrat, al pa trikrat, ne. In to bo verjetn tud podražil komplet to investicijo.« 
